SA'ners selfs meer pessimisties as tydens Zuma-bewind | Maroela Media
SA'ners selfs meer pessimisties as tydens Zuma-bewind
Cyril Ramaphosa (links) en Jacob Zuma tydens die 2017-begrotingsrede (Foto: Elmond Jiyane, GCIS)
Net sowat een uit elke vyf Suid-Afrikaners meen die land "beweeg in die regte rigting".
'n Peiling wat Ipsos in Oktober namens Enca gedoen het, wys dat slegs 18% van Suid-Afrikaners positief oor die land se toekoms is. Die helfte van Suid-Afrikaners het in Oktober vanjaar gesê hulle dink Suid-Afrika beweeg in die verkeerde rigting.
Dit is 'n afname van die 40% wat in Mei 2018, met die inlywing van pres. Cyril Ramaphosa as president, geglo het die land beweeg in die regte rigting. Dit is selfs minder as die 19% van Suid-Afrikaners wat in 2017aangedui het dat hulle positief is oor die land, toe oudpres. Jacob Zuma nog aan bewind was.
"Dit is duidelik dat die politieke gebeure in die land beïnvloed hoe landsburgers voel oor die rigting waarin die land beweeg. Met die verkiesing van Ramaphosa as president van die ANC, het inwoners se gemoedere merkbaar gelig. Die gevoel van 'n 'nuwe begin' het egter sedertdien begin taan," lui Ipsos se verslag.
Ipsos het altesame 3 018 telefoniese onderhoude met geregistreerde kiesers gevoer. Die onderhoude is tussen 9 en 14 Oktober (groep 1) en 23 en 27 Oktober (groep 2) gedoen en sluit kiesers van alle agtergronde en ook landelike gebiede in Suid-Afrika in.
Uit die peiling is dit duidelik dat slegs 'n derde (37%) van deelnemers van mening is dat plaaslike regerings hul werk behoorlik of voldoende verrig. Meer as die helfte (54%) het aangedui dat dit nié die geval is nie. Die meeste respondente wat aangedui het dat plaaslike regering nié hul werk na wense uitvoer nie, is ontevrede oor die verskaffing van water (39%) en die hantering van misdaad (28%). 'n Kwart van respondente is ook ontevrede omdat daar nie genoeg werkskepping op plaaslike vlak plaasvind nie.
Die opname dui egter daarop dat inwoners meen veiligheid een van die belangrikste verantwoordelikhede van 'n plaaslike regering is, maar net een uit elke vyf (18%) van respondente voel dat hul eie persoonlike veiligheid die afgelope jare verbeter het.
Man sit lank vas toe bakkie in boom vasry
Solank die cANCer aan bewind is sal die gevoel nie verander nie.
Ramaphosa werk volgens die skilpad beginsel:
1. As jy moet beweeg, doen dit so stadig as moontlik
2. Wanneer enigiets buite die orde plaasvind, trek jou kop in en wag vir iemand anders on iets te doen.
Steek eers weer jou kop versigtig uit wanner dit lyk of die probleem agter die rug is.
Ja wel.die foto sê als! Die een so kern korrup soos die ander.
'n Baie subjektiewe analiese. Met 'n lockdown stewel teen jou nek en amptenare wat openlik in jou sakke vroetel – hoe anders!